

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

ar Dobeles novada domes

2022. gada 26. maija lēmumu Nr.223/9

**2022. gada 26. maijā Saistošie noteikumi Nr.22**

**Grozījumi Dobeles novada pašvaldības 2022.gada 24.februāra saistošajos noteikumos Nr.10 „Par Dobeles novada pašvaldības nodevām”**

Izdoti saskaņā ar likuma "Par pašvaldībām" 14. panta pirmās daļas 3. punktu, 21. panta pirmās daļas 15. punktu, likuma "Par nodokļiem un nodevām" 12. panta pirmās daļas 1., 2., 4., 7., 9., un 10. punktu, Ministru kabineta 2005. gada 28. jūnija noteikumu Nr. 480 "Noteikumi par kārtību, kādā pašvaldības var uzlikt pašvaldības nodevas" 6., 7., 9., 12., 14., 15. un 16.1punktu.

Izdarīt Dobeles novada pašvaldības 2022. gada 24. februāra saistošajos noteikumos Nr. 10 "Par Dobeles novada pašvaldības nodevām" (Latvijas Vēstnesis, Nr.70, 08.04.2022.) (turpmāk – noteikumi) šādus grozījumus:

1. aizstāt noteikumu 32.1. apakšpunktā skaitli "30" ar skaitli "50";
2. svītrot noteikumu 32.2. apakšpunktu;
3. aizstāt noteikumu 32.3 apakšpunktā skaitli „50” ar skaitli „70”.

Domes priekšsēdētājs I.Gorskis

**Dobeles novada domes saistošo noteikumu Nr.22**

**„Grozījumi Dobeles novada pašvaldības 2022.gada 24.februāra saistošajos noteikumos Nr.10 „Par Dobeles novada pašvaldības nodevām”” paskaidrojuma raksts**

|  |  |
| --- | --- |
| Sadaļas nosaukums | Sadaļas paskaidrojums |
| 1.Projekta nepieciešamības pamatojums | Ar 2022.gada 1.martu stājās spēkā grozījumi Ministru kabineta 2014.gada 2.septembra noteikumos Nr.529 „Ēku būvnoteikumi” kas maina arī būvniecības dokumentu veidus un procesus. Līdz ar to ir nepieciešams nodrošināt Dobeles novada pašvaldības 2022.gada 24.februāra saistošajos noteikumos Nr.10 „Par Dobeles novada pašvaldības nodevām” atbilstību arī šiem Ministru kabineta noteikumiem (neparedz vairāk izsniegt tādu dokumenta veidu kā apliecinājuma karti). Pieaugušas arī Būvvaldes izstrādāto dokumentu izmaksas. Lai arī likuma "Par nodokļiem un nodevām" 1. panta 3.punkts nosaka, ka pašvaldības nodevas apmērs nav tiešā veidā saistīts ar pašvaldības institūcijas vai tās struktūrvienības veiktās darbības izmaksu segšanu; tomēr vērtēts ir arī Ministru kabineta 2005. gada 28. jūnija noteikumu Nr. 480 "Noteikumi par kārtību, kādā pašvaldības var uzlikt pašvaldības nodevas" 4.punkta regulējums, kas nosaka, ka pirms pašvaldības nodevas likmes noteikšanas pašvaldības dome izvērtē tās apmēra samērīgumu pašvaldības paredzētajam nodrošinājumam.Ņemot vērā iepriekš minēto, izstrādāti Dobeles novada pašvaldības saistošie noteikumi Nr.22 „Grozījumi Dobeles novada pašvaldības 2022.gada 24.februāra saistošajos noteikumos Nr.10 „Par Dobeles novada pašvaldības nodevām”” (turpmāk - Noteikumi). |
| 2.Īss projekta satura izklāsts | Noteikumu būtība ir precizēt pašvaldības nodevas objektu un tam piemērojamas likmes. |
| 3.Informācija par plānoto projekta ietekmi uz pašvaldības budžetu | Ietekme nav paredzama. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Noteikumu projekts tiešā veidā neietekmēs sabiedrību un uzņēmējdarbību. |
| 5.Informācija par administratīvajām procedūrām | Institūcija, kurā privātpersona var vērsties par noteikumu piemērošanā, ir Dobeles novada pašvaldība. |
| 6.Informācija par konsultācijām ar privātpersonām | Noteikumu izstrādes procesā konsultācijas ar privātpersonām netika veiktas. |

Domes priekšsēdētājs I.Gorskis